OpenLLM-France/wikimedia huggingface dataset:
# Martín Cardetti

Martín Cardetti (Río Cuarto, 22 d'octubre de 1975) és un exfutbolista argentí, que ocupava la posició de davanter. Posteriorment ha fet d'entrenador de futbol.

## Carrera esportiva

Va començar la seua carrera el 1995 a les files del Rosario Central, club amb el qual guanya eixe mateix any la Copa CONMEBOL. Dos anys després recala al River Plate, amb qui s'imposa al campionat domèstic i a la Supercopa Sudamericana de 1997. Avalat per estos títols, el 1998 fitxa per la UD Salamanca, de la primera divisió espanyola. No té massa fortuna i el seu equip és cuer.
Retorna a River Plate, on roman tres anys abans de provar de nou l'aventura europea. En aquest temps hi guanya el Clausura 2000, l'Apertura 2001 i el Clausura 2002. En aquesta segona etapa marca 39 gols en 74 partits amb la samarreta dels de Buenos Aires.
De nou per Europa, juga al Paris Saint-Germain FC i al Reial Valladolid, sense despuntar en cap dels dos. De nou a l'Argentina, hi milita al Racing Club. El 2005 fitxa per l'UNAM Pumas mexicà. Posteriorment hi jugaria amb el Gimnasia de La Plata del seu país, el Deportivo Cali colombià, i de nou a l'Argentina, pel Colón de Santa Fe.

## Enllaços externs

* Argentine Fitxa del jugador (castellà)
# Mecca (Califòrnia)

Mecca és una concentració de població designada pel cens dels Estats Units a l'estat de Califòrnia. Segons el cens del 2000 tenia 5.402 habitants.

## Demografia

Segons el cens del 2000, Mecca tenia 5.402 habitants, 1.049 habitatges, i 958 famílies. La densitat de població era de 1.604,4 habitants/km².
Dels 1.049 habitatges en un 67% hi vivien nens de menys de 18 anys, en un 68,4% hi vivien parelles casades, en un 13,9% dones solteres, i en un 8,6% no eren unitats familiars. En el 4% dels habitatges hi vivien persones soles l'1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 5,04 i el nombre mitjà de persones que vivien en cada família era de 4,97.
Per edats la població es repartia de la següent manera: un 39,8% tenia menys de 18 anys, un 14,4% entre 18 i 24, un 29% entre 25 i 44, un 13,1% de 45 a 60 i un 3,7% 65 anys o més.
L'edat mediana era de 23 anys. Per cada 100 dones de 18 o més anys hi havia 135 homes.
La renda mediana per habitatge era de 22.973 $ i la renda mediana per família de 21.250 $. Els homes tenien una renda mediana de 16.897 $ mentre que les dones 11.901 $. La renda per capita de la població era de 6.389 $. Entorn del 43% de les famílies i el 45,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mecca». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Mecca». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# McCool

McCool és una població dels Estats Units a l'estat de Mississipi. Segons el cens del 2000 tenia 182 habitants.

## Demografia

Segons el cens del 2000, McCool tenia 182 habitants, 72 habitatges, i 49 famílies. La densitat de població era de 74,8 habitants per km².
Dels 72 habitatges en un 31,9% hi vivien nens de menys de 18 anys, en un 55,6% hi vivien parelles casades, en un 8,3% dones solteres, i en un 31,9% no eren unitats familiars. En el 27,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,14.
Per edats la població es repartia de la següent manera: un 20,9% tenia menys de 18 anys, un 12,1% entre 18 i 24, un 25,3% entre 25 i 44, un 23,1% de 45 a 60 i un 18,7% 65 anys o més.
L'edat mediana era de 41 anys. Per cada 100 dones de 18 o més anys hi havia 73,5 homes.
La renda mediana per habitatge era de 19.659 $ i la renda mediana per família de 27.083 $. Els homes tenien una renda mediana de 24.583 $ mentre que les dones 20.000 $. La renda per capita de la població era de 10.760 $. Entorn del 18,4% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McCool». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- McCool». American Fact Finder. Oficina del Cens dels Estats Units, 12-01-2010.
# Medalles del Cercle d'Escriptors Cinematogràfics de 1971

La cerimònia de lliurament de les medalles del Cercle d'Escriptors Cinematogràfics de 1971 va tenir lloc en 1972 al Cinema Palafox de Madrid. Va ser el vint-i-setè lliurament d'aquestes medalles, atorgades per primera vegada veintiseis anys abans pel Cercle d'Escriptors Cinematogràfics (CEC). Els premis tenien per finalitat distingir als professionals del cinema espanyol i estranger pel seu treball durant l'any 1971. Després de l'acte es va projectar la pel·lícula Taking Off, dirigida per Miloš Forman.
Es van lliurar els mateixos disset premis de la edició anterior i, a més, es van concedir dos nous premis a la millor pel·lícula infantil i a la millor labor crítica. Va haver-hi dues pel·lícules triomfadores: Españolas en París, que va guanyar les medalles a millor pel·lícula, millor actriu, millor actriu de repartiment i el Premi revelació; i Mi querida señorita, que va obtenir les medalles a millor director, millor actor i millor guió.

## Llista de medalles

| Categoria | Premiat | Labor premiada |
| Millor pel·lícula | Españolas en París | Pel·lícula |
| Millor director | Jaime de Armiñán | Mi querida señorita |
| Millor actriu | Laura Valenzuela | Españolas en París |
| Millor actor | José Luis López Vázquez | Mi querida señorita |
| Millor actriu de repartiment | Elena María Tejeiro | Españolas en París |
| Millor actor de repartiment | Antonio Ferrandis | Labor de conjunt |
| Millor fotografia | Mario Pacheco | La araucana |
| Millor música | Desert | |
| Millor ambientació | Eduardo Torre de la Fuente | La Araucana |
| Millor guió | Jaime de Armiñán José Luis Borau | Mi querida señorita |
| Labor literària | César Santos Fontenla | Treballs a Informaciones |
| Millor pel·lícula estrangera | La balada de Cable Hogue | Pel·lícula |
| Premi revelació | Roberto Bodegas | Españolas en París |
| Millor llibre | Antonio del Amo | Estética del montaje |
| Labor periodística | Juan José Porto | Treballs a El Alcázar i Pyresa |
| Millor curtmetratge | Mantis | De Luis Mamerto López Tapia |
| Millor pel·lícula de sales especials | El manuscrito encontrado en Zaragoza | Pel·lícula |
| Millor pel·lícula infantil | Piel de asno | Pel·lícula |
| Labor crítica | Soledad San Mateo «Graciella» | Treball a Dígame |

## Vegeu també

* Fotogramas de Plata 1971
* 16a edició dels Premis Sant Jordi de Cinematografia

## Fonts

* Falquina, Ángel. Círculo de Escritores Cinematográficos. 1945-1975. Madrid: Imprenta del MIT, 1975, p. 53 y 107-108. ISBN 84-500-6968-8.
* «Premios del CEC a la producción española de 1971». Círculo de Escritores Cinematográficos. Arxivat de l'original el 2021-05-06. [Consulta: 7 setembre 2018].
# McRae (Geòrgia)

McRae és una població dels Estats Units a l'estat de Geòrgia. Segons el cens del 2000 tenia 2.682 habitants.

## Demografia

Segons el cens del 2000, McRae tenia 2.682 habitants, 1.057 habitatges, i 714 famílies. La densitat de població era de 307,3 habitants/km².
Dels 1.057 habitatges en un 30,7% hi vivien nens de menys de 18 anys, en un 43,1% hi vivien parelles casades, en un 19,7% dones solteres, i en un 32,4% no eren unitats familiars. En el 30,3% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,94.
Per edats la població es repartia de la següent manera: un 24% tenia menys de 18 anys, un 8,2% entre 18 i 24, un 24,9% entre 25 i 44, un 22,1% de 45 a 60 i un 20,9% 65 anys o més.
L'edat mediana era de 40 anys. Per cada 100 dones de 18 o més anys hi havia 75 homes.
La renda mediana per habitatge era de 27.236 $ i la renda mediana per família de 37.250 $. Els homes tenien una renda mediana de 29.055 $ mentre que les dones 20.321 $. La renda per capita de la població era de 15.911 $. Entorn del 16,4% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McRae». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- McRae». American Fact Finder. Oficina del Cens dels Estats Units, 12-01-2010.
# McQueeney

McQueeney és una concentració de població designada pel cens dels Estats Units a l'estat de Texas. Segons el cens del 2000 tenia 2.527 habitants.

## Demografia

Segons el cens del 2000, McQueeney tenia 2.527 habitants, 1.018 habitatges, i 722 famílies. La densitat de població era de 235,1 habitants/km².
Dels 1.018 habitatges en un 28,7% hi vivien nens de menys de 18 anys, en un 60,4% hi vivien parelles casades, en un 7% dones solteres, i en un 29% no eren unitats familiars. En el 23,2% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,1% tenia menys de 18 anys, un 8% entre 18 i 24, un 26,6% entre 25 i 44, un 28% de 45 a 60 i un 14,3% 65 anys o més.
L'edat mediana era de 40 anys. Per cada 100 dones de 18 o més anys hi havia 99,1 homes.
La renda mediana per habitatge era de 42.317 $ i la renda mediana per família de 47.464 $. Els homes tenien una renda mediana de 28.333 $ mentre que les dones 23.375 $. La renda per capita de la població era de 21.079 $. Aproximadament el 2% de les famílies i el 4,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McQueeney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- McQueeney». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Mauritània Primera

Mauritània Primera (en llatí Mauritania Prima) va ser una província romana d'Orient. Anava des Cesarea (Cherchel) al riu Ampsaga. Es va establir cap a l'any 534 i abraçava només la zona costanera.

## Història

L'any 429, el rei vàndal Genseric, per invitació del comte Bonifaci, va travessar l'estret de Gades, i Mauretània, amb les altres províncies africanes, va caure en mans dels conqueridors bàrbars. Belisari va destruir el Regne dels Vàndals, i Mauretània es va convertir de nou en una província romana sota domini d'un exarca oriental.
Entre els governadors més destacats hi hagué Joan el Patrici, que va rebutjar en diverses ocasions els atacs dels maures. El seu successor, l'eunuc Salomó, va recuperar la major part de l'antiga província Sitifiense, que va ser unida a la resta de Mauritània Primera. Finalment va ser ocupada pels àrabs entre l'any 698 i el 709.

## Referències

* ↑ Smith, William (ed.). «Mauretania». Dictionary of Greek and Roman Geography (1854). [Consulta: 29 juliol 2022].
# Meiringen

Meiringen (en francès Meringue) és un municipi del cantó de Berna (Suïssa), cap del districte d'Oberhasli.
Vora té les atraccions turístiques de la gorja del riu Aar i la cascada de Reichenbach (el lloc on Arthur Conan Doyle situa la mort de Sherlock Holmes a mans del Professor Moriarty).
# Merve Çelebi

Merve Çelebi és una jugadora de voleibol, vòlei de platja i de neu turcoxipriota. Çelebi juga voleibol pel club deportivo Universitat Europea de Lefke en Lefke, Xipre del Nord i voleibol de platja pel Çamlık SK de Mağusa.També juga per les seleccións nacionals de voleibol de platja i de neu de Turquia, just com la seva compatriota Buğra Eryıldız. Té bones possibilitats de participar en les Olimpiades de Tokio. Vista com l'orgull del seu país, el març de 2019 va ser rebuda pel Primer Ministre de la República Turca de Xipre del Nord, Tufan Erhürman.

## Referències

* ↑ https://www.havadiskibris.com/merve-antalyada-kampta/
* ↑ https://www.kibrisgenctv.com/kibris/gazimagusa-belediyesi-camlik-spor-oyunculari-turkiye-voleybol-federasyonu-h33570.html
* ↑ https://www.voleybolplus.com/sinopta-sampiyonlar-belli-oldu/
* ↑ http://www.tvf.org.tr/plaj-voleybolu/temsilcilerimiz-dunya-turu-ios-etabina-veda-etti/
* ↑ http://www.yeniduzen.com/merveli-turkiye-avrupa-ucuncusu-110849h.htm
* ↑ http://www.sporyeni.com/hedefim-ulkemi-onurlandirmak-7905h.htm
* ↑ https://www.kibrisgenctv.com/spor/merve-nin-de-yer-aldigi-turkiye-takimi-ikinci-oldu-h51708.html
* ↑ http://www.yeniduzen.com/merve-ve-bugra-avrupa-arenasinda-90980h.htm
* ↑ https://www.kibrishaberci.com/bu-yolun-sonu-olimpiyat/ Arxivat 2019-07-20 a Wayback Machine.
* ↑ http://www.sporyeni.com/olimpiyat-icin-mucadele-edecek-9659h.htm
* ↑ https://www.girnepostasi.com/merve-celebi-tokyo-icin-adim-atti/ Arxivat 2019-07-03 a Wayback Machine.
* ↑ https://www.havadiskibris.com/onur-bugra-mervenin/
* ↑ https://www.haberherdakika.com/kibris/erhurman-kibrisli-turk-voleybolcu-merve-celebiyi-kabul-etti-h14422.html Arxivat 2019-07-03 a Wayback Machine.
# Micropterix cyaneochrysa

Micropterix cyaneochrysa és una espècie d'arna de la família Micropterigidae. Va ser descrita per Thomas de Grey, baró de Walsingham l'any 1907.
És una espècie endèmica d'Algèria.

## Referències

* ↑ Micropterix cyaneochrysa a The Global Lepidoptera Names Index.
# Micropterix eatoniella

Micropterix eatoniella és una espècie d'arna de la família Micropterigidae. Va ser descrita per Heath l'any 1986.
És una espècie endèmica d'Annaba (Algèria).

## Referències

* ↑ Micropterix eatoniella at The Global Lepidoptera Names Index.
* ↑ «nkis.info». Arxivat de l'original el 2016-03-03. [Consulta: 11 setembre 2012].
# McMahon Stadium

L'Estadi McMahon (en anglès: McMahon Stadium) és un estadi de futbol a la ciutat de Calgary a l'estat Alberta al Canadà. Propietat de la Universitat de Calgary, és gestionat per la McMahon Stadium Society i té una capacitat per a 35.650 persones. És la seu de diversos esquips de futbol canadenc de la ciutat de Calgary.
La construcció de l'estadi va començar l'any 1960, sota la direcció de l'arquitecte Rule Wynn, auspiciada per la Universitat de Calgary i gràcies a l'aportació econòmica dels germans Frank i George McMahon, als quals es dedicà el nom de l'estadi.
Durant els Jocs Olímpics d'Hivern de 1988 a la ciutat de Calgary l'estadi fou utilitzat per a les cerimònies d'obertura i clausura dels jocs.

## Referències

* ↑ «McMahon Stadium» (en anglès). [Consulta: 21 agost 2024].

## Enllaços externs

* (anglès) Portal del McMahon Stadium
# Altamahaw-Ossipee

Altamahaw-Ossipee és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 996 habitants.

## Demografia

Segons el cens del 2000, Altamahaw-Ossipee tenia 996 habitants, 399 habitatges i 276 famílies. La densitat de població era de 166,5 habitants per km².
Dels 399 habitatges en un 35,3% hi vivien nens de menys de 18 anys, en un 52,6% hi vivien parelles casades, en un 11,3% dones solteres, i en un 30,6% no eren unitats familiars. En el 26,8% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,4% tenia menys de 18 anys, un 6,6% entre 18 i 24, un 32,3% entre 25 i 44, un 23,1% de 45 a 60 i un 11,5% 65 anys o més.
L'edat mediana era de 37 anys. Per cada 100 dones de 18 o més anys hi havia 89,4 homes.
La renda mediana per habitatge era de 35.375 $ i la renda mediana per família de 46.250 $. Els homes tenien una renda mediana de 24.250 $ mentre que les dones 19.228 $. La renda per capita de la població era de 17.541 $. Entorn del 5,7% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Altamahaw-Ossipee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Altamahaw-Ossipee». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Toda (Saitama)

Toda (戸田市, Toda-shi) és una ciutat de la prefectura de Saitama, al Japó.
El 2015 tenia una població estimada de 132,880 habitants i una densitat de població de 7313 habitants per km². Té una àrea total de 18,17 km².

## Geografia

Toda està situada al sud-est de la prefectura de Saitama, vorejada pel riu Arakawa pel sud. El riu Sasame creua la ciutat de nord a sud fins a unir-se a l'Arakawa. Fa frontera pel sud amb el barri especial d'Itabashi, de Tòquio.

## Història

Toda fou fundada l'1 d'octubre de 1966.

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: març 2016].
* ↑ «市の概要 (Descripció de la ciutat)» (PDF) (en japonès). Ajuntament de Toda. Arxivat de l'original el 2016-03-25. [Consulta: març 2016].
* ↑ «戸田市のあゆみ (Història de la ciutat)» (en japonès). Ajuntament de Toda. [Consulta: març 2016].

## Enllaços externs

* Pàgina web de l'ajuntament de Toda (japonès)
Viccionari
# Santa Agnès d'Aiguamúrcia

Santa Agnès d'Aiguamúrcia és una ermita del municipi d'Aiguamúrcia (Alt Camp) protegida com a bé cultural d'interès local.

## Descripció

L' ermita es troba al sud oest dels masos de Santa Agnès Vell, situada en una petita fondalada. És una construcció de planta rectangular sense absis. Està cobert a dues aigües amb el carener perpendicular a la façana principal. A l'interior són visibles les bigues de fusta, una de central més gran que aguanta les transversals. La porta s'obre en el mur de ponent i és l'element més destacable de la construcció. Consta d'un arc de mig punt amb grans dovelles resseguides per la part exterior per una filera de carreus; la dovella clau, de factura posterior, presenta decoració floral; a imposta està motllurada i té un fris amb decoració geomètrica quadrangular. Tot l'edifici es troba arrebossat excepte la porta i els carreus de les quatre cantonades.

## Història

Es té referències d'aquesta capella des del 1247, quan va rebre un llegat testamentari d'Elisenda de Fonollar. La seva història va lligada a la del mas de Santa Agnès, que es troba al seu costat, i pertanyia a la comanda templera de Selma. El setembre del 1918 un raig va partir la biga de roure i es va ensorrar la coberta que ha estat reconstruïda.

## Referències

* 1 2 3 «Santa Agnès d'Aiguamúrcia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 desembre 2015].

## Enllaços externs

* «Santa Agnès d'Aiguamúrcia». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Tosia Altman

Tosia Altman (en hebreu: טוסיה אלטמן; Włocławek, Polònia, 24 d'agost de 1918 - Varsòvia, 26 de maig de 1943) va ser una resistent polonesa de confessió jueva. Activament implicada en la resistència del gueto de Varsòvia, conjuntament amb Mordechai Anielewicz, durant la Segona Guerra Mundial, va ser una persona cabdal pel que fa a l'arribada de correu, armes, aliments i explosius al si del gueto. La seva semblança a l'estereotip ari de la ideologia nazi (era rossa i tenia els ulls blaus) li va permetre dissimular la seva activitat durant molt de temps. Amb tot, va ser capturada el 24 de maig i morí dos dies després per mor de les seves ferides ocasionades per l'incendi d'una fàbrica.

## Referències

* ↑ Shalev, Ziva. טוסיה: טוסיה אלטמן, מההנהגה הראשית של השומר הצעיר למיפקדת האירגון היהודי הלוחם (en iw). מורשת, 1992.
* ↑ «Tosia Altman» (en anglès). Jewish Women's Archive. [Consulta: 21 gener 2023].
# Pterygotrigla amaokai

Pterygotrigla amaokai és una espècie de peix pertanyent a la família dels tríglids.

## Descripció

* Fa 13,9 cm de llargària màxima.
* Nombre de vèrtebres: 26-27.

## Hàbitat

És un peix marí, bentopelàgic i de clima tropical que viu entre 156-187 m de fondària.

## Distribució geogràfica

Es troba a l'Índic occidental: Kenya.

## Observacions

És inofensiu per als humans.

## Referències

* ↑ Waite E. R., 1899. Scientific results of the trawling expedition of H. M. C. S. "Thetis." Mem. Aust. Mus. v. 4 (pt 1). 2-132.
* ↑ uBio (anglès)
* ↑ Richards, W. J., T. Yato & P. R. Last, 2003. Revision of the gurnard fish subgenus Otohime (Triglidae: Pterygotrigla). Smithiana, Publ. in Aquatic Biodiversity Bull. 2: 1-18.
* 1 2 3 4 FishBase (anglès)

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Joan Fronjosà i Salomó

Joan Fronjosà i Salomó (Barcelona, Barcelonès, 13 de desembre de 1891 - Caracas, Veneçuela, 1972)fou un polític català.
Va formar-se com a torner a l'Escola del Treball de Barcelona. Ingressà a la Unió Socialista de Catalunya (USC) i fou diputat al Parlament de Catalunya el 1932. El 1936 la USC s'integrà en el Partit Socialista Unificat de Catalunya (PSUC). Fou membre del secretariat general de la Unió General de Treballadors (UGT) del Principat. S'integrà al Consell d'Economia de la Generalitat de Catalunya que menà un procés de col·lectivitzacions (La missió dels treballadors i la dels sindicats en la nova organització industrial, 1937). Després de la guerra civil espanyola, marxà a Mèxic, on va treballar de torner i abandonà el PSUC i ingressà en el Moviment Social d'Emancipació Catalana. Més tard emigrà a Caracas, on fou cap de l'Escuela Técnica Oficial, per la que va escriure diversos manuals.

## Referències

* ↑ «fitxa de Joan Fronjosa Salomó a Veracruz - Méxic». Moviments Migratoris Iberoamericans, 1939. [Consulta: 15 octubre 2020].
* 1 2 Cendra i Bertran, Ignasi. El Consell d'Economia de Catalunya, 1936-1939: revolució i contrarevolució en una economia col·lectivitzada. L'Abadia de Montserrat, 2006, p. 243–244. ISBN 978-84-8415-775-5.
* 1 2 Rovira i Virgili, Antoni. Cartes de l'exili, 1939-1949. L'Abadia de Montserrat, 2002, p. 619. ISBN 978-84-8415-406-8.
* ↑ «Fronjosà Salomó, Joan». ANC (Arxiu Nacioanl de Catalunya). Arxivat de l'original el 9 d’agost 2016. [Consulta: 8 agost 2016].

## Enllaços externs

* Aquest article incorpora informació de marxists.org (amb llicència GFDL).
# McNary

«McNary» té aquests significats:
* McNary (Arizona)
* McNary (Louisiana)
* McNary (Texas)